मलाइका अरोड़ा ने 'छैंया छैंया' पर ऐसे धमाकेदार अंदाज में किया डांस, वायरल हुआ Video  
मलाइका अरोड़ा का वीडियो हुआ वायरल
'छैंया छैंया' पर किया जोरदार डांस
अर्जुन कपूर से जल्द शादी की हैं अफवाहें
मलाइका अरोड़ा (Malaika Arora) अपने डांस की वजह से खास पहचान रखती हैं और उन्होंने एक बार फिर से सोशल मीडिया पर हंगामा बरपा दिया है. मलाइका अरोड़ा का एक डांस वीडियो सोशल मीडिया पर खूब वायरल हो रहा है जिसमें वे अपनी पूरी टीम के साथ 'छैंया छैंया' पर जमकर डांस कर रही हैं. 'छैंया छैंया' मलाइका अरोड़ा (Malaika Arora) का बॉलीवुड का पहला डांस नंबर है जिसने उन्हें लोकप्रियता की बुलंदियों पर पहुंचा दिया था. 'दिल से' फिल्म के इस सॉन्ग में बॉलीवुड के बादशाह शाहरुख खान भी नजर आए थे. मलाइका अरोड़ा ने इस सॉन्ग पर एक बार फिर जमकर मस्ती की है.
A post shared by Malaika Arora (@malaikaaroraofficial) on Apr 7, 2019 at 1:50am PDT
बॉलीवुड एक्ट्रेस मलाइका अरोड़ा (Malaika Arora) ने अपने इंस्टाग्राम (Instagram) एकाउंट पर इस वीडियो को पोस्ट किया है और लिखा हैः 'वर्ल्ड हेल्थ डे के मौके पर 'छैंया छैंया' पर पूरी टीम के साथ मस्ती...शुक्रिया मेरी पूरी टीम.' मलाइका अरोड़ा अपने डांस नंबर्स के अलावा अपनी फिटनेस की वजह से भी काफी लोकप्रिय हैं. मलाइका अरोड़ा अकसर अपने सोशल मीडिया एकाउंट्स पर योग के वीडियो डालती हैं और वे खूब वायरल भी होते हैं. 
A post shared by Malaika Arora (@malaikaaroraofficial) on Apr 5, 2019 at 9:31pm PDT
मलाइका अरोड़ा (Malaika Arora) इन दिनों अर्जुन कपूर (Arjun Kapoor) के साथ अपनी दोस्ती को लेकर भी सुर्खियों में हैं. अर्जुन और मलाइका को लेकर कुछ खबरें सामने आईं हैं. जिनके अनुसार यह सेलिब्रेटी कपल 19 अप्रैल को शादी करने जा रहे हैं. इस शादी समारोह के लिए मेहमानों की लिस्ट भी तैयार की जा चुकी है. जिसमें रणवीर सिंह (Ranveer Singh) और दीपिका पादुकोण (Deepika Padukone) समेत करीना कपूर (kareena kapoor) जैसे सेलिब्रेटी भी शामिल होंगे. हालांकि मलाइका अरोड़ा और अर्जुन कपूर ने शादी की खबरों की पुष्टि नहीं की और न ही इन्हें खारिज किया है. मलाइका अरोड़ा हाल ही में मालदीव से छुट्टियों से लौटी हैं और अर्जुन कपूर ने भी मालदीव से अपनी फोटो सोशल मीडिया पर पोस्ट की हैं.